dėl LAIKINŲ PREKYBOS AR PASLAUGŲ TEIKIMO ĮRENGINIŲ, KIOSKŲ, NESUDĖTINGŲ, LAIKINŲ STATINIŲ, PREKYBAI PRITAIKYTŲ PRIEKABŲ, AUTOMOBILIŲ ROKIŠKIO RAJONO SAVIVALDYBĖS VIEŠOSIOSE VIETOSE PASTATYMO IR/AR ĮRENGIMO TVARKOS APRAŠO PATVIRTINIMO

2017 m. balandžio 28 Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 20 ir 37 punktais, Lietuvos Respublikos statybos įstatymu, Rokiškio rajono savivaldybės taryba

n u s p r e n d ž i a:

1. Patvirtinti Laikinų prekybos ar paslaugų teikimo įrenginių, kioskų, nesudėtingų, laikinų statinių, prekybai pritaikytų priekabų, automobilių Rokiškio rajono savivaldybės viešosiose vietose pastatymo ir/ar įrengimo tvarkos aprašą (pridedama).
2. Nustatyti, kad sprendimas įsigalioja nuo 2017 m. gegužės 2 d.
3. Šį sprendimą skelbti Teisės aktų registre ir savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

###### Savivaldybės meras Antanas Vagonis

DanguolėDagienė

PATVIRTINTA

Rokiškio rajono savivaldybės tarybos

2017 m. balandžio 28 d. sprendimu Nr. TS-

**LAIKINŲ PREKYBOS AR PASLAUGŲ TEIKIMO ĮRENGINIŲ, KIOSKŲ, NESUDĖTINGŲ, LAIKINŲ STATINIŲ, PREKYBAI PRITAIKYTŲ PRIEKABŲ, AUTOMOBILIŲ ROKIŠKIO RAJONO SAVIVALDYBĖS VIEŠOSIOSE VIETOSE PASTATYMO IR/AR ĮRENGIMO TVARKOS APRAŠAS**

## I. BENDROSIOS NUOSTATOS

1. Tvarkos aprašas (toliau – Aprašas) nustato laikinų prekybos ar paslaugų teikimo įrenginių, kioskų, nesudėtingų laikinų statinių, prekybai pritaikytų priekabų, automobilių, aptarnavimo vietų prie stacionariųjų viešojo maitinimo vietų, nestacionariųjų viešojo maitinimo vietų (nestacionariųjų lauko kavinių) Rokiškio rajonosavivaldybės (toliau – Savivaldybės) viešosiose vietose pastatymo ir/ar įrengimo tvarką.

2. Šis Aprašas netaikomas statiniams, kai jų statybai pagal Lietuvos Respublikos statybos įstatymą reikalingas statybą leidžiantis dokumentas.

3. Apraše naudojamos sąvokos:

3.1.**Viešoji vieta** – Savivaldybės teritorijoje esanti Savivaldybei ar valstybei nuosavybės teise priklausanti ar patikėjimo teise valdoma teritorija;

3.2.**Prekyba ir paslaugų teikimas viešosiose vietose** – veikla, susijusi su prekių pirkimu ir pardavimu, paslaugų teikimu iš laikinųjų įrenginių, kioskų, paviljonų, automobilių, priekabų (toliau – Įrenginių ar Statinių), prekyba bei vartojimu nestacionariose viešojo maitinimo vietose (nestacionariose lauko kavinėse), išplėstose aptarnavimo vietose prie stacionariųjų viešojo maitinimo vietų, neįruošiant atskirų prekybos vietų;

3.3. **Pardavėjas, paslaugos teikėjas** – asmuo, teisės aktų nustatyta tvarka turintis teisę prekiauti ar teikti paslaugas, kuris verčiasi mažmenine prekyba ir teikia paslaugas viešosiose vietose;

3.4. **Laikinas statinys** – statinys, kurį leista pastatyti ir naudoti ribotą (3 metų) terminą. Laikinų statinių naudojimo terminas gali būti pratęstas.Laikinas statinys ir teisės į jį Nekilnojamojo turto registre neregistruojami;

3.5. **Kioskas** – smulkios prekybos ar paslaugų teikimo reikmėms skirtas Nekilnojamojo turto registre neregistruojamas nedidelis lengvų konstrukcijų ir į žemę įleistų pamatų neturintis laikinas statinys, pagamintas gamykloje ar pastatytas iš surenkamų konstrukcijų. Dalis kiosko sienų (jo viršutinės dalys) turi būti įstiklintos ir prekyba vykdoma ar paslaugos teikiamos per sienoje esančią vitrinos angą;

3.6. **Paviljonas –** Nekilnojamojo turto registre neregistruojamas ir į žemę įleistų pamatų neturintis smulkios prekybos ar paslaugų teikimo reikmėms skirtas laikinas statinys, pagamintas gamykloje ar pastatytas iš surenkamų konstrukcijų. Dalis paviljono sienų turi būti įstiklintos ir prekyba vykdoma ar paslaugos teikiamos per duris;

3.7. **Išplėstos aptarnavimo vietos prie stacionariųjų viešojo maitinimo vietų** – sukomplektuotas laikinas statinys arba sukomplektuota įranga (staliukai, kėdės, skėčiai, tvorelės, pakylos, gėlinės ir kt.) be atskiros prekybos vietos, skirti aptarnauti stacionarios viešojo maitinimo vietos lankytojus, išmontuojami, pasibaigus leidimo galiojimo terminui;

3.8. Kitos Apraše vartojamos sąvokos apibrėžtos Lietuvos Respublikos teritorijų planavimo įstatyme, Lietuvos Respublikos statybos įstatyme, Lietuvos Respublikos nekilnojamojo kultūros paveldo apsaugos įstatyme.

4. Savivaldybei teikiamų pritarti laikinų prekybos ar paslaugų teikimo laikinų Įrenginių ar Statinių sprendiniai negali prieštarauti Lietuvos Respublikos civilinio kodekso, Lietuvos Respublikos teritorijų planavimo įstatymo, Lietuvos Respublikos statybos įstatymo, Lietuvos Respublikos nekilnojamojo kultūros paveldo apsaugos įstatymo nuostatoms ir kitų teisės aktų, reglamentuojančių veiklą kultūros paveldo teritorijose.

5. Suderinti laikinų prekybos ar paslaugų teikimo Įrenginių ar Statinių sprendiniai (schemos, vizualizacijos, nuotraukos ir/ar supaprastinti projektai) reikalingi fiziniams ir juridiniams asmenims (toliau – Asmuo), norintiems nustatyta tvarka gauti leidimus prekiauti (teikti paslaugas) Savivaldybės nustatytose viešosiose vietose ar kitų fizinių ar juridinių asmenų nuomojamuose ir naudojamuose žemės sklypuose.

**II. REIKALAVIMAI LAIKINŲ ĮRENGINIŲ AR STATINIŲSTATYMUI**

6. Laikinieji Įrenginiai ar Statiniai statomi ar įrengiami, vadovaujantis patvirtinta prekybos ir paslaugų teikimo viešosiose vietose schema, taip pat fizinių ar juridinių asmenų nuomojamuose ir naudojamuose žemės sklypuose, jeigu tai daryti leidžia pagal parengtus teritorijų planavimo dokumentus nustatytas žemės naudojimo būdas ir nepažeidžiami trečiųjų asmenų interesai.

 7. Išplėstos aptarnavimo vietos prie stacionarių viešojo maitinimo įstaigų viešosiose vietose įrengiamos nepažeidžiant trečiųjų asmenų interesų.

 8. Laikinieji Įrenginiai ar Statiniai negali būti įrengiami ir statomi automobilių stovėjimo aikštelėse ant pravažiavimo vietų, dviračių takų ir žaliųjų plotų, jei tai nenumatyta patvirtintoje schemoje (išskyrus prekybą ir paslaugų teikimą švenčių, masinių renginių metu).

 9. Laikinų Įrenginių ar Statinių estetinė išvaizda turi derėti prie bendro esamo architektūrinio komplekso vaizdo.

 10. Parengta pastatymo/įrengimo schema su matmenimis, vizualizacija ir/ar laikino Įrenginio ar Statinio nuotraukos ar eskizai turi būti suderinti Architektūros ir paveldosaugos skyriaus ir žemės sklypo nuomotojo ar naudotojo (jei statomos ne pagal suderintą prekiauti ar teikti paslaugas schemą).

## III. LAIKINŲ PREKYBOS AR PASLAUGŲ TEIKIMO ĮRENGINIŲ AR STATINIŲ DOKUMENTŲ PATEIKIMAS

11. Asmuo, norintis nustatyta tvarka prekiauti (teikti paslaugas) konkrečioje Savivaldybės teritorijos viešojoje vietoje ar fizinių ir (ar) juridinių asmenų nuomojamuose ir naudojamuose žemės sklypuose iš laikinų prekybos ar paslaugų teikimo Įrenginių ar statinių, Architektūros ir paveldosaugos skyriui pateikia:

11.1. nustatytos formos prašymą (Priedas Nr. 1) ir parengtą pastatymo/įrengimo schemą su matmenimis, vizualizaciją ir/ar nuotraukas ar eskizus, nurodant medžiagiškumą bei spalvinį sprendimą (2 egzeplioriais);

11.2. žemės sklypo nuomos teisę patvirtinančius dokumentus (žemės sklypo nuomos sutarties kopiją, žemės sklypo plano kopiją, išrašo iš VĮ Registrų centras kopiją), žemės sklypo nuomininko (-ų) rašytinį sutikimą dėl Įrenginių pastatymo, nurodant terminą, gretimo žemės sklypo nuomininko (-ų) sutikimą, kai Įrenginiai ar Statiniai statomi arčiau nei 3 metrai nuo sklypo ribos, kai Įrenginys ar Statinys įrengiamas/statomas ne Savivaldybės nustatytose viešosiose vietose.

12. Pateiktus dokumentus tikrina ir derina Architektūros ir paveldosaugos skyrius.

13. Įrenginių pastatymui pateikti dokumentai nederinami ir apie tai Asmuo raštu informuojamas Architektūros ir paveldosaugos skyriaus ne vėliau kaip per 10 darbo dienų nuo gavimo dienos arba nuo paskutinio trūkstamo dokumento gavimo dienos (jei teikiami dokumentai buvo pildomi ar koreguojami) tokiais atvejais:

11.1. pateikti dokumentai neatitinka šio Aprašo reikalavimų;

13.2. planuojamame įrengti Įrenginius ar statinius žemės sklype yra užfiksuota savavališka statyba;

13.3. Statinių projektavimui būtinas statybą leidžiantis dokumentas;

13.4. Nekilnojamojo turto registre įregistruotas juridinis faktas, susijęs su žemės sklypo, kuriame planuojama įrengti Įrenginius ar Statinius, daiktinėmis teisėmis ar šių teisių suvaržymais;

13.5. Įrenginio ar Statinio estetinio vaizdo sprendiniai (esamos aplinkos vizualizacija, fotomontažas, išvaizda, naudojamos medžiagos) neatitinka toje vietoje keliamų architektūrinių reikalavimų.

## IV. LEIDIMŲ PREKIAUTI AR TEIKTI PASLAUGAS LAIKINUOSE ĮRENGINIUOSE AR STATINIUOSE GALIOJIMAS

14. Leidimas prekiauti ar teikti paslaugas pagal suderintą schemą viešosiose vietose arba nuomojamuose ar nuosavybės teise priklausančiuose žemės sklypuose išduodami:

14.1. Savivaldybės nustatytose viešosiose vietose - vienerių kalendorinių metų laikotarpiui;

14.2. fizinių ar juridinių asmenų nuomojamuose ir naudojamuose žemės sklypuose žemės sklypo nuomininko sutikimo dėl Įrenginių ar Statinių pastatymo ir veiklos vykdymo galiojimo terminui ar žemės sklypo nuomininko prašomam terminui, tačiau ne ilgiau nei trijų kalendorinių metų laikotarpiui.

15. Pasikeitus pateiktų dokumentų duomenims (keičiasi objekto savininkas, plotas, vieta, įranga, baigiasi leidimui gauti pateiktų dokumentų galiojimas ir kt.), turi būti teikiamas naujas prašymas Įrenginių ar Statinių įrengimui.

16. Leidimai prekiauti ar teikti paslaugas laikinuose Įrenginiuose ar Statiniuose laikomi negaliojančiais:

16.1. jei paaiškėja, kad Savivaldybei buvo pateikti neteisingi duomenys arba suklastoti dokumentai;

16.2. jei pasikeičia projekto duomenys (objekto savininkas, plotas, vieta, įranga, baigiasi projekte pateiktų dokumentų galiojimas ir kt.);

16.3. gavus Asmens prašymą dėl projekto galiojimo panaikinimo;

16.4. jei vieta, kurioje buvo leista prekiauti ar teikti paslaugas laikiname Įrenginyje ar Statinyje, yra reikalinga miesto reikmėms.

17. Pasibaigus leidimo prekiauti ar teikti paslaugas laikui, leidimas gali būti pratęsiamas, ne ilgesniam kaip vienerių metų laikotarpiui.

18. Jei leidimo prekiauti ar teikti paslaugas pratęsti negalima, laikino Įrenginio ar Statinio savininkas įspėjamas raštu prieš trisdešimt dienų dėl laikino Įrenginio ar Statinio iškėlimo, jei yra galimybė - į kitą laisvą pagal patvirtintą schemą vietą.

19. Pasibaigus Leidimo galiojimo laikui prekiauti ar teikti paslaugas laikinajame statinyje, pardavėjas (paslaugų teikėjas) per 30 dienų privalo laikinąjį statinį nukelti, sutvarkyti statinio vietą, savo lėšomis atstatyti sugadintą dangą. Nenukėlus statinio ir nesutvarkius statinio buvimo vietos, Savivaldybės patirtos išlaidos: statinio vietos sutvarkymas, laikinojo statinio nukėlimo ir jo saugojimas, išieškomos iš pardavėjo (paslaugų teikėjo) teisės aktų nustatyta tvarka.

**VI. BAIGIAMOSIOS NUOSTATOS**

20. Už pateiktos informacijos ir duomenų teisingumą atsako laikinų Įrenginių ir Statinių savininkas.

21. Kaip laikomasi šio Aprašo kontroliuoja Savivaldybės administracijos direktorius.

22. Valstybės tarnautojai ir darbuotojai už šio Aprašo nuostatų nesilaikymą atsako Lietuvos Respublikos teisės aktų nustatyta tvarka.

23. Valstybės tarnautojų ir darbuotojų veiksmai įgyvendinant šį Aprašą gali būti skundžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Laikinų prekybos ar paslaugų teikimo įrenginių, kioskų, laikinų, nesudėtingų statinių, prekybai pritaikytų priekabų, automobilių Rokiškio rajono savivaldybės viešosiose vietose pastatymo ir/ar įrengimo tvarkos aprašo

Priedas Nr.1

|  |
| --- |
|  |
|  |
| (pareiškėjo vardas, pavardė ar įmonės pavadinimas, kodas) |
|  |
| (adresas, tel./faksas, el. paštas) |

## Rokiškio rajono savivaldybės

## administracijos direktoriui

##### PRAŠYMAS

DĖL PREKYBOS AR PASLAUGŲ TEIKIMO ĮRENGINIŲ AR STATINIŲ ROKIŠKIO RAJONO SAVIVALDYBĖS VIEŠOSIOSE VIETOSE LEIDIMO IŠDAVIMO

 20........ m. ............................. .....d.

Rokiškis

Prašau išduoti leidimą prekybos ar paslaugų teikimui laikiname Įrenginyje ar Statinyje

|  |  |
| --- | --- |
| Laikino Įrenginio ar Statinio adresas/vieta |  |
|  | **🞏**laikinas prekybos ar paslaugų teikimoĮrenginys (automobilis, priekaba ir kt.) |
| Statinio, Įrenginio tipas | **🞏**laikinas paviljonas |
|  | **🞏**laikinas kioskas |
|  | **🞏**nestacionari viešojo maitinimo vieta (lauko kavinė) |
| Statinio, įrenginio plotas | Plotas (kv.m): |
|  | Matmenys (ilgis, plotis, aukštis):  |
| Statinio, įrenginio vieta | **🞏**fizinių ar juridinių asmenų nuomojamuose ir naudojamuose Žemės sklypuose**🞏s**avivaldybės administracijos direktoriaus nustatytose viešosiose vietose |
| Pridedami dokumentai (schema, vizualizacija, nuotraukos, eskizai ir kt.) | 2 egz. |
| Pridedamos žemės sklypo dokumentų kopijos (jei planuojamas statyti statinys ne pagal savivaldybės administracijos direktoriaus įsakymu patvirtintą schemą)  | 2 egz.  |

|  |
| --- |
|  |
| (pareiškėjo parašas, vardas, pavardė) |

**Pateikti duomenys tikri**

Duomenis pateikė

Laikinų prekybos ar paslaugų teikimo įrenginių, kioskų, laikinų, nesudėtingų statinių, prekybai pritaikytų priekabų, automobilių Rokiškio rajono savivaldybės viešosiose vietose pastatymo ir/ar įrengimo tvarkos aprašo

Priedas Nr.2

**LAIKINO ĮRENGINIO AR STATINIO EKSPLOATAVIMO**

**S U T A R T I S**

20\_\_\_ m. \_\_\_\_\_\_\_\_\_\_\_ d.Nr.

Rokiškis

Rokiškio rajono savivaldybės administracija (toliau – Savivaldybė), atstovaujama Architektūros ir paveldosaugos skyriaus vedėjos, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau asmuo)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(kiosko (paviljono) savininko – juridinio arba fizinio asmens pavadinimas)

atstovaujamas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(įmonės vadovo arba fizinio asmens vardas ir pavardė)

įmonės (asmens) kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, esančio (-ios) (gyvenančio(-ios)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(adresas)

sudarėme šią sutartį.

**I. BENDROSIOS SĄLYGOS**

1. Savivaldybė suteikia teisę Rokiškio rajono viešosiose vietose, patvirtintose Rokiškio rajono savivaldybės administracijos direktoriaus įsakymu asmeniui prekiauti ar teikti paslaugas\_\_\_\_\_\_\_\_\_\_\_\_kv.m laikiname Įrenginyje ar Statinyje, esančiame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Rokiškio mieste/rajone. Laikino Įrenginio ar Statinio eksploatavimo vieta pažymėta pridedamoje patvirtintoje schemoje (pridėti kopiją).

2. Asmeniui leidžiama eksploatuoti laikiną Įrenginį ar Statinį nuo šios sutarties pasirašymo dienos iki 20\_\_\_\_ m.\_\_\_\_\_\_\_\_\_\_\_\_\_\_\_\_.

3. Žemės sklypo, kuriame yra laikinas Įrenginys ar Statinys, nuomos sutartis nesudaroma, asmuo, prekiaujantis juose, neturi jokių teisių į laikino Įrenginio ar Statinio užimamą žemės sklypą.

4. Laikinas Įrenginys ar Statinys turi būti įrengtas pagal patvirtintus pateiktus eskizus, nuotraukas ar vizualizaciją.

5. Laikino Įrenginio ar Statinio eksploatavimo sutartis pasirašoma su asmeniu ir jam Savivaldybės administracijos Architektūros ir paveldosaugos skyrius išduoda leidimą prekiauti ar teikti paslaugas viešojoje vietoje.

**II. ŠALIŲ TEISĖS IR PAREIGOS**

6. Savivaldybė:

6.1. leidžia asmeniui eksploatuoti laikiną Įrenginį ar Statinį tris metus nuo šios sutarties pasirašymo dienos;

6.2. esant pagrįstų skundų ir jeigu būtina užtikrinti žmonių saugumą ir rimtį (palaikyti tvarką mieste), gali tam tikrose prekybos vietose nustatyti darbo laiką.

7. Asmuo:

7.1. nuosavybės teise priklausantį laikiną Įrenginį ar Statinį eksploatuoja savo lėšomis;

7.2. atsako, kad laikinas Įrenginys ar Statinys būtų sumontuotas iš kokybiškų medžiagų, siekiant užtikrinti estetinę jo išvaizdą, laikantis nurodytų reikalavimų;

7.3. visą laikinam Įrenginiui ar Statiniui funkcionuoti būtiną mažąją architektūrą įrengia savo lėšomis, kuri yra asmens nuosavybė, taip pat savo lėšomis sutvarko aplinką bei dangas ir užtikrina, kad reklama ir jos įrengimas atitiktų reklamą nustatančių teisės aktų reikalavimus;

7.4. privalo savo lėšomis atnaujinti pažeistas, susidėvėjusias laikino Įrenginio ar Statinio konstrukcijas, pagal suderintus eskizus ar nuotraukas, sutvarkyti ir sutarties galiojimo metu savo lėšomis prižiūrėti jo stovėjimo vietą;

7.5. pasirašo sutartį dėl atliekų išvežimo;

7.6. už naudojamą elektros energiją moka jos tiekėjui;

7.7. moka atitinkamo dydžio vietinę rinkliavą už leidimo prekiauti ar teikti paslaugas rajono viešosiose vietose išdavimą. Vietinės rinkliavos mokestį laikino Įrenginio ar Statinio savininkas sumoka į Savivaldybės nurodytą sąskaitą. Rinkliava mokama pagal Rokiškio rajono savivaldybės tarybos patvirtintus vietinių rinkliavu dydžius;

7.8. pasirašęs sutartį ir pateikęs dokumentą apie vietinės rinkliavos sumokėjimą, gauna Savivaldybės administracijos Architektūros ir paveldosaugos skyriaus leidimą prekiauti (teikti paslaugas) viešosiose vietose;

7.9. pasibaigus sutarties galiojimo laikui ar nutraukus sutartį, per 30 kalendorinių dienų savo lėšomis išveža laikiną Įrenginį ar Statinį, sutvarko vietą, aplinką. Teritorija turi būti tvarkinga ir estetiškai nepakitusi, danga nepažeista (atstatyta). Nurodytu laiku neįvykdžius minėto reikalavimo, laikino Įrenginio ar Statinio nukėlimą ir išvežimą organizuoja Savivaldybės administracija, o Savivaldybės patirtas išlaidas apmoka asmuo, kuriam buvo išduotas leidimas;

7.10. gavęs Savivaldybės įspėjimą dėl sutarties sąlygų nevykdymo, per 30 kalendorinių dienų privalo pašalinti trūkumus. Įspėjimas siunčiamas tuo adresu, kuris nurodytas šioje sutartyje, išskyrus atvejus, kai asmuo Savivaldybei raštu buvo pranešęs apie adreso pakeitimą. Asmuo yra atsakingas už teisingą duomenų pateikimą, o pasikeitus asmens gyvenamajai ar buveinės vietai, privalo apie tai raštu pranešti Savivaldybei. Jei trūkumai per nustatytą laiką nepašalinami, sutartis nutraukiama vienašališkai;

7.11. prie laikino Įrenginio ar Statinio įrengia šiukšlių dėžę, ją nuolat prižiūri, organizuoja pavienių šiukšlių 10 metrų spinduliu aplink Įrenginį ar Statinį surinkimą ir susikaupusių atliekų išvežimą.

8. Visi sutarties pakeitimai, papildymai ir priedai laikomi galiojančiais, jeigu jie yra:

8.1. sudaryti raštu;

8.2. pasirašyti abiejų sutarties šalių įgaliotų atstovų, parašai patvirtinti šalių antspaudais.

9. Sutartis įsigalioja nuo jos pasirašymo dienos ir galioja 3 metus su galimybe šią sutartį pratęsti.

10. Sutartis gali būti nutraukta abiejų šalių raštišku susitarimu.

11. Savivaldybė, prieš 30 kalendorinių dienų raštiškai įspėjusi asmenį, turi teisę vienašališkai nutraukti sutartį, jeigu:

11.1. nesumokami 7.7 punkte nurodyti mokesčiai ar dėl asmens kaltės negaunami sutartyje minimi leidimai;

11.2. nesilaikoma viešosios tvarkos reikalavimų, laikinas Įrenginys ar Statinys naudojamas ne pagal paskirtį, netvarkingas, nusidėvėjęs ir per 30 kalendorinių dienų nuo raštiško įspėjimo nepašalinami trūkumai;

11.3. asmuo laikiname Įrenginyje ar Statinyje 3 (tris) mėnesius iš eilės be leidimo prekiauja (teikia paslaugas) viešojoje vietoje, jis uždarytas ir jame neprekiaujama ar neteikiamos paslaugos. (laikino Įrenginio ar Statinio savininkas per metus gali neprekiauti (nevykdyti veiklos) ne ilgiau kaip 3 mėnesius);

11.4. vieta, kurioje leidžiama prekiauti ar teikti paslaugas laikinam Įrenginyje ar Statinyje, yra reikalinga miesto poreikiams;

11.5. yra gauti raštai dėl viešosios tvarkos pažeidimų vykdant veiklą.

12. Nutraukus sutartį pagal 11.1–11.5 punktus, asmuo per 30 dienų pašalina laikiną Įrenginį ar Statinį. 7.7 punkte numatyti vietinės rinkliavos mokesčiai asmeniui negrąžinami.

13. Ginčai tarp šalių dėl sutarties vykdymo sprendžiami derybomis, o nesusitarus – teisme.

14. Dėl to, kas nenumatyta sutartyje, šalys vadovaujasi Lietuvos Respublikos įstatymais.

15. Ši sutartis yra privaloma šalims, jų teisių perėmėjams visą jos galiojimo laiką.

16. Šalys neatsako už visišką arba dalinį šios sutarties įsipareigojimų nevykdymą, jei tai atsitinka dėl nenugalimos jėgos, apibrėžtos Lietuvos Respublikos civilinio kodekso 6.212 straipsnyje, veikimo.

17. Sutartis sudaroma dviem egzemplioriais, po vieną egzempliorių kiekvienai šaliai. Abu egzemplioriai turi vienodą teisinę galią.

**III. ŠALIŲ ADRESAI IR PARAŠAI**

|  |  |
| --- | --- |
| SAVIVALDYBĖKodas 188772248Respublikos g. 94,LT-42136 RokiškisRokiškio rajono savivaldybės administracijos Architektūrosir paveldosaugos skyriaus vedėja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas, pavardė)A.V. | ASMUO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(adresas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vardas pavardė)A.V. |

Rokiškio rajono savivaldybės tarybai

SPRENDIMO „dėl LAIKINŲ PREKYBOS AR PASLAUGŲ TEIKIMO ĮRENGINIŲ, KIOSKŲ, NESUDĖTINGŲ, LAIKINŲ STATINIŲ, PREKYBAI PRITAIKYTŲ PRIEKABŲ, AUTOMOBILIŲROKIŠKIO RAJONO SAVIVALDYBĖS VIEŠOSIOSE VIETOSE PASTATYMO IR/AR ĮRENGIMO TVARKOS APRAŠO

PATVIRTINIMO”

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Parengti laikinų prekybos ar paslaugų teikimo įrenginių, kioskų, nesudėtingų, laikinų statinių, prekybai pritaikytų priekabų, automobilių Rokiškio rajono savivaldybės viešosiose vietose pastatymo ir/ar įrengimo tvarkos aprašą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos statybos įstatymas.

**Sprendimo projekto esmė.**

 Statant ar įrengiant laikinus prekybos ar paslaugų teikimo įrenginių, kioskų, nesudėtingų, laikinų statinių, prekybai pritaikytų priekabų, automobilių Rokiškio miesto teritorijos viešosiose vietose vadovaujamasi Rokiškio rajono savivaldybės tarybos 2002 m. lapkričio 8 d. sprendimu Nr. 146 „Dėl prekybos ir paslaugų teikimo Rokiškio miesto viešosiose vietose tvarkos nustatymo“ patvirtinta schema, Rokiškio rajono savivaldybės tarybos 2014 m. lapkričio 28 d. sprendimu Nr. TS-232 „Dėl Rokiškio rajono savivaldybės vietinių rinkliavų nuostatų patvirtinimo“ nustatytais rinkliavos dydžiais ir administracijos direktoriaus patvirtintomis vietomis prekiauti ar teikti paslaugas viešosiose vietose. Šiuo sprendimu nustatoma minėtų laikinų prekybos ar paslaugų teikimo laikinų Įrenginių ar Statinių bei kitų tam pritaikytų priekabų, automobilių pastatymo ir įrengimo tvarka. Pasibaigus leidimo galiojimui prekiauti ar teikti paslaugas, nustatoma pašalinimo ar perkėlimo į kitą laisvą vietą tvarka.

**Galimos pasekmės, priėmus siūlomą tarybos sprendimo projektą:**

**teigiamos** – nustatyta tvarka reglamentuos minėtų paslaugų teikimą gyventojams;

**neigiamos** – neigiamų pasekmių nenumatoma.

**Finansavimo šaltiniai ir lėšų poreikis**.

Sprendimo įgyvendinimui lėšos nenumatomos.

**Kokia sprendimo nauda Rokiškio rajono gyventojams.**

Bus daugiau aiškumo gyventojams, norintiems pasistatyti ar įsirengti laikinus prekybos ar paslaugų teikimo įrenginius ar statinius bei pasibaigus leidimų galiojimo laikui.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos ir prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vedėja DanguolėDagienė